Теодор Траянов
Спомняш ли си?

chitanka.info

Ти спомняш ли си безвъзвратний миг

на първо шеметно опиянение,

в молитва чиста яростния вик,

що сля очакващи купнения.

Свещений пламък на небесна мощ

обви ликуващи сърца споени,

ти спомняш ли си? Плачат в тая нощ

сърца, в самата обич отчуждени.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.